Елімізде азық-түлік қымбаттады
"Елімізде азық-түлік қымбаттады" | "https://abai.kz/post/174786"
TITLE: Елімізде азық-түлік қымбаттады
URL: https://abai.kz/post/174786
META: "Елімізде азық-түлік қымбаттады" | "https://abai.kz/post/174786"
DATE: 12.10.2023
AUTHOR(s): Abai.kz
TOTAL WORDS: 102
TEXT: Өткен аптада елімізде әлеуметтік маңызы бар азық-түлік тауарлары 0,1%-ға қымбаттаған, деп хабарлайды Ulysmedia.kz . Ұлттық статистика бюросының мәліметінше, бағаның апталық өсуі соңғы рет 4 ай бұрын –  30 мамыр мен 6 маусым аралығында тіркелді. Жекелеген өнімдердің ішінде жұмыртқа ең көп қымбаттаған, оның бағасы 1,3%-ға өскен. Ал көкөністер, атап айтқанда, пияз, сәбіз және картоп арзандаған. Еске салайық, бұдан бұрын Қазақстанда азық-түлік бір жылда 35% қымбаттағаны хабарланған. Жуырда еліміздің 13 облысында ұн бағасы шарықтады. Ұлттық банк жариялаған деректерге сүйенсек, қазақстандықтардың 90%-ының жан басына шаққандағы табысы 151 мың теңгеден аспайды. Сондай-ақ, бұдан бұрын елімізде 355 мыңнан астам бала кедейлік шегінде өмір сүріп жатқаны хабарланған. Abai.kz
